
I Vispārīgā informācija

1. Iepirkuma identifikācijas numurs: RVP 2026/42

2. Iepirkuma procedūras veids: Atklāts konkurss

3. Pasūtītāja nosaukums, adrese, citi rekvizīti un maksātājs:
3.1. [bookmark: _Toc61422123][bookmark: _Toc59334720]Interešu izglītības iestāde "Austrumlatvijas radošo pakalpojumu centrs"
Reģ.Nr.40900041330
Adrese: Krasta ielā 31, Rēzekne, LV-4601
3.2. Rēzeknes valstspilsētas pašvaldības pārvalde "Sociālais dienests"
Reģ.Nr.90000048364, 
Zemnieku iela 16 A, Rēzekne, LV-4601
3.3. Maksātājs – Rēzeknes valstspilsētas pašvaldība, Reģ.Nr.90000025465, adrese: Atbrīvošanas aleja 93, Rēzekne, LV-4601.

4. Kontaktpersona iepirkuma procedūras jautājumos: 
4.1. saistībā ar iepirkuma procedūras dokumentu sagatavošanu un noformēšanu: Rēzeknes valstspilsētas pašvaldības Centrālās administrācijas Iepirkumu nodaļas iepirkumu speciāliste Dace Ločmele, e-pasts: dace.locmele@rezekne.lv, tālr.64607657;
4.2. saistībā ar iepirkuma priekšmetu: 
4.2.1. iepirkuma priekšmeta 1.daļā – direktores vietniece saimniecības pārzine Svetlana Deņisova, mob.26356432;
4.2.2. iepirkuma priekšmeta 2.daļā – Pārvaldes personāla inspektore Aina Lāce, mob.28325707.

5. Komisija: Iepirkumu organizē un realizē Rēzeknes valstspilsētas pašvaldības Iepirkumu komisija (izveidota ar 2026.gada 17.februāra Rēzeknes valstspilsētas pašvaldības domes lēmumu Nr. 241).

6. Finansējums: Iepirkuma priekšmets tiek finansēts no Interešu izglītības iestādes "Austrumlatvijas radošo pakalpojumu centrs" un Rēzeknes valstspilsētas pašvaldības pārvaldes "Sociālais dienests” budžeta līdzekļiem.
7.  Informācijas apmaiņa: 
7.1. Saziņa starp pasūtītāju un ieinteresētajiem piegādātājiem iepirkuma ietvaros notiek valsts valodā, rakstiski, pa pastu vai elektroniski (e-pastu vai izmantojot Elektronisko iepirkumu sistēmas e-konkursu apakšsistēmu www.eis.gov.lv). Pa e-pastu sūtītā informācija uzskatāma par saņemtu, ja pasūtītāja kontaktpersona nosūtījusi apstiprinošu e-pasta atbildes vēstuli tās sūtītājam 1 (vienas) darba dienas laikā. 
7.2. Pēc darba laika[footnoteRef:1] beigām sūtītā informācija ir uzskatāma par saņemtu nākamajā darba dienā. [1:  Darba laiks – darba dienās no plkst. 8:00 līdz 16:30] 

7.3. Mutvārdos sniegtā informācija iepirkuma procedūras ietvaros nav saistoša.
7.4. Ja piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
7.5. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju Elektronisko iepirkumu sistēmas e-konkursu apakšsistēmā, tiešsaistē www.eis.gov.lv pie attiecīgās iepirkuma procedūras.
7.6. Lejupielādējot šo nolikumu, ieinteresētais piegādātājs apņemas sekot līdzi turpmākajām izmaiņām nolikumā, kā arī Iepirkumu komisijas sniegtajām atbildēm uz ieinteresēto piegādātāju jautājumiem, kas tiks publicētas EIS e-konkursu apakšsistēmā šī konkursa sadaļā.

8.  Iespējas saņemt iepirkuma procedūras dokumentus un ar tiem iepazīties:
8.1. Internetā: Elektronisko iepirkumu sistēmas e-konkursu apakšsistēmā, tiešsaistē www.eis.gov.lv .  
8.2. Klātienē uz vietas: Rēzeknes valstspilsētas pašvaldības 128.kabinetā, darba dienās no plkst.8.00 līdz 16.30, iepriekš informējot pa tālruni – 64607657.
8.3. Drukātā veidā: pasūtītājs nodrošina iepirkuma procedūras dokumentu izsniegšanu 3 (triju) darba dienu laikā pēc dokumentu pieprasījuma saņemšanas, ja šāds pieprasījums iesniegts laikus pirms piedāvājumu iesniegšanas termiņa beigām. Dokumentu pieprasījumu izdara nosūtot vēstuli pa pastu vai e-pastu, kas adresēta kontaktpersonai iepirkuma procedūras jautājumos (skat. nolikuma 4.punktu).
8.4. Piegādātājam jāseko līdzi turpmākajiem iespējamiem grozījumiem konkursa nolikumā, iespējamām Iepirkumu komisijas sniegtajām atbildēm uz piegādātāju jautājumiem, kas tiks publicētas elektronisko iepirkumu sistēmas e-konkursu apakšsistēmā, tiešsaistē www.eis.gov.lv, kā arī jebkādai citai papildu informācijai, kas tiks publicēta elektronisko iepirkumu sistēmas e-konkursu apakšsistēmā, tiešsaistē www.eis.gov.lv un/vai Iepirkumu uzraudzības biroja tīmekļvietnē.

II Informācija par piedāvājuma noformēšanas, iesniegšanas un atvēršanas kārtību

9. Piedāvājuma noformējuma prasības:
9.1. Piedāvājumā jāiekļauj sekojoši dokumenti:
9.1.1. Pretendenta pieteikums par piedalīšanos iepirkumā (nolikuma 1.pielikums);
9.1.2. Informācijas veidlapa par piegādātāju apvienības dalībniekiem, ja pretendents ir piegādātāju apvienība (nolikuma 2.pielikums) (iesniedz, ja attiecināms);
9.1.3. Informācija par apakšuzņēmējiem un personām, uz kuru iespējām pretendents balstās, (nolikuma 3.pielikums) (iesniedz, ja attiecināms);
9.1.4. Tehniskā specifikācija iepirkuma priekšmeta 1.daļai (nolikuma 4.pielikums) (attiecas, ja piedāvājumu iesniedz uz iepirkuma priekšmeta 1.daļu);
9.1.5. Tehniskā specifikācija iepirkuma priekšmeta 2.daļai (nolikuma 5.pielikums) (attiecas, ja piedāvājumu iesniedz uz iepirkuma priekšmeta 2.daļu); 
9.1.6. Finanšu piedāvājums (nolikuma 6.pielikums);
9.1.7. Apliecinājums par neatkarīgi izstrādātu piedāvājumu (nolikuma 7.pielikums);
9.1.8. Citi dokumenti, kas neietilpst citās satura sadaļās (ja attiecināms) (iesniedz, ja attiecināms).
9.2. Dokumentiem jābūt latviešu valodā. Ja kāds dokuments ir svešvalodā, tad jāpievieno šī dokumenta tulkojums latviešu valodā ar apliecinājumu par tulkojuma pareizību. 
9.3. Dokumentu kopijas jāapliecina normatīvajos aktos noteiktajā kārtībā. Ja pasūtītājam radīsies šaubas par iesniegtā dokumenta kopijas autentiskumu, tas būs tiesīgs pieprasīt, lai pretendents uzrāda dokumenta oriģinālu.
9.4. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.
9.5. Dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. 
9.6. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem (gadījumā, ja piedāvājumā tiks pieļautas aritmētiskās kļūdas, tad pasūtītājs tās izlabos un ņems vērā labotās vērtības).
9.7. Ja piedāvājums satur komercnoslēpumu un/vai konfidenciālu informāciju, kuru pasūtītājs nedrīkst atklāt, - jānorāda, kura informācija uzskatāma par komercnoslēpumu un/vai konfidenciālu. 
9.8. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

10. Piedāvājumu iesniegšanas vieta un kārtība:
10.1. Piedāvājums jāiesniedz elektroniski, EIS e-konkursu apakšsistēmā, tiešsaistē https://www.eis.gov.lv/EKEIS/Procurement/Edit/177300 :
10.1.1. izmantojot apakšsistēmā piedāvātos rīkus un aizpildot ievietotās veidlapas (formas);
vai
10.1.2. dokumentus sagatavojot ārpus apakšsistēmas un augšupielādējot apakšsistēmā.
10.2. Gadījumā, ja pretendents iesniegs dokumentus (failus) formātā, kas ir nelasāms ar Komisijai pieejamo programatūru, tie netiks vērtēti un tiks uzskatīti par neiesniegtiem.
NB! Ar Komisijai pieejamo programatūru ir lasāmi sekojošu formātu dokumenti: .doc /.docx; .rtf; .xls/.xlsx; pdf ; .jpg; .png un .edoc, kā arī .zip un .7z formātos arhivētas mapes.
10.3. Piedāvājums jāiesniedz par vienu vai vairākām daļām.
10.4. Pretendents nav tiesīgs iesniegt piedāvājuma variantus.
10.5. Piedāvājums jāsagatavo tā, lai:
10.5.1. nekādā veidā netiktu apdraudēta EIS e-konkursu apakšsistēmas darbība, tostarp piedāvājums nedrīkst saturēt datorvīrusus un citas kaitīgas programmas vai to ģeneratorus;
10.5.2. Komisijai nebūtu ierobežota piekļuve piedāvājumā ietvertajai informācijai.
10.6. Piedāvājums neatvērts tiks nodots vai nosūtīts atpakaļ tā iesniedzējam, ja:
10.6.1. piedāvājums iesniegts pēc iesniegšanas termiņa beigām;
10.6.2. piedāvājums iesniegts ārpus EIS e-konkursu apakšsistēmas.
10.7. Pretendenta piedāvājumu paraksta persona ar pārstāvības tiesībām. Ja dokumentus paraksta pilnvarotā persona, piedāvājuma atlases dokumentiem pievieno attiecīgās pilnvaras oriģinālu vai apliecinātu kopiju. Pilnvarā precīzi jānorāda pilnvarotajai personai piešķirto tiesību un saistību apjoms. Šis nosacījums attiecas arī uz dokumentiem, ko paraksta apakšuzņēmējs vai persona, uz kuras iespējām pretendents balstās.
10.8. Ja piedāvājumu nav parakstījusi persona ar pārstāvības tiesībām, tas tiek noraidīts.
11. Piedāvājumu iesniegšanas datums un laiks, piedāvājumu atvēršanas vieta, datums, laiks un kārtība:
11.1. Piedāvājumu iesniegšanas un atvēršanas termiņu skatīt EIS e-konkursu apakšsistēmas Pasūtītāja pircēja profilā www.eis.gov.lv/EKEIS/Supplier/Organizer/19098 pie attiecīgās iepirkuma procedūras (skat. https://www.eis.gov.lv/EKEIS/Procurement/Edit/177300) un Iepirkumu uzraudzības biroja (IUB) tīmekļvietnē www.info.iub.gov.lv paziņojumā ar ID.Nr.RVP 2026/42 "Paziņojums par līgumu". 
11.2. Piedāvājumu atvēršana notiks EIS e-konkursu apakšsistēmā.
11.3. Piedāvājumu atvēršanas sēde ir atklāta un tās procesam var sekot līdzi Elektronisko iepirkumu sistēmas e-konkursu apakšsistēmā.
11.4. Ja pretendents, piedāvājuma datu aizsardzībai, izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājuma iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.

III Informācija par iepirkuma priekšmetu

12. Iepirkuma priekšmets:
12.1. Iepirkuma priekšmets: Interešu izglītības iestādes "Austrumlatvijas radošo pakalpojumu centrs" nekustamā īpašuma/ ēkas apdrošināšana un nelaimes gadījumu apdrošināšanas pakalpojumi Rēzeknes valstspilsētas pašvaldības pārvaldes "Sociālais dienests" darbiniekiem, saskaņā ar līgumu (šeit – līguma projektu) un tehniskajās specifikācijās norādītajiem aprakstiem un apjomiem.
12.2. Iepirkuma priekšmets tiek dalīts 2 (divās) daļās: 
12.2.1. Iepirkuma priekšmeta 1.daļa “Interešu izglītības iestādes "Austrumlatvijas radošo pakalpojumu centrs" nekustamā īpašuma/ ēkas apdrošināšana”;
12.2.2. Iepirkuma priekšmeta 2.daļa “Nelaimes gadījumu apdrošināšanas pakalpojumi Rēzeknes valstspilsētas pašvaldības pārvaldes "Sociālais dienests" darbiniekiem”.
12.3. Iepirkuma CPV kods: 66510000-8 (Apdrošināšanas pakalpojumi);
Papildus CPV kodi: 66515200-5 (Īpašuma apdrošināšanas pakalpojumi), 66512100-3 (Nelaimes gadījumu apdrošināšanas pakalpojumi).
12.4. Paredzamā kopējā līgumcena – līdz 6 000,00 EUR (seši tūkstoši euro, 0 centi) bez pievienotās vērtības nodokļa (PVN), t.i.:
12.4.1. Iepirkuma priekšmeta 1.daļā līdz 2 500,00 EUR bez PVN;
12.4.2. Iepirkuma priekšmeta 2.daļā līdz 3 500,00 EUR bez PVN.

13. Tehniskais/ finanšu piedāvājums:
13.1. Tehniskā dokumentācija katrai iepirkuma priekšmeta daļai ir pieejama pasūtītāja pircēja profilā Elektronisko iepirkumu sistēmas e-konkursu apakšsistēmā, tiešsaistē www.eis.gov.lv/EKEIS/Supplier/Organizer/19098, pie attiecīgās iepirkuma procedūras sadaļā "Dokumenti (aktuālie)".
13.2. Iepirkuma līgumā (šeit – projektā) noteiktās prasības attiecībā uz pakalpojuma sniegšanu ir uzskatāmas par tehniskā specifikācijas un finanšu piedāvājuma sastāvdaļu.
13.3. Tehniskā specifikācija sagatavota:
13.3.1. Iepirkuma priekšmeta 1.daļā – 11.05.2026.
13.3.2. Iepirkuma priekšmeta 2.daļā - 12.06.2026.

14. Līguma izpildes laiks, vieta, garantijas termiņš un citi noteikumi:
14.1. Iepirkuma rezultātā tiks slēgts iepirkuma līgums. Ja pretendents, kuram piešķirtas līguma slēgšanas tiesības atteiksies slēgt iepirkuma līgumu ar pasūtītāju noteiktajā laikā, Iepirkumu komisija būs tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski izdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Iepirkumu komisija pieņem lēmumu pārtraukt iepirkumu, neizvēloties nevienu piedāvājumu.
14.2. [bookmark: _Hlk3554432]Līguma darbības termiņš:
14.2.1. Iepirkuma priekšmeta 1.daļā – 12 (divpadsmit) mēneši no Līguma noslēgšanas dienas (no 03.09.2026., plkst.00.00 līdz 02.09.2027., plkst.23.59);
14.2.2. Iepirkuma priekšmeta 3.daļā – 12 (divpadsmit) mēneši no Līguma noslēgšanas dienas (no 17.12.2026., plkst.00.00 līdz 16.12.2027., plkst. 23.59).

IV Prasības pretendentam un iesniedzamie dokumenti

15. Prasības un iesniedzamie dokumenti, lai novērtētu pretendenta atbilstību: 

	15.1. Prasības attiecībā uz pretendenta iespējām veikt profesionālo darbību:

	Prasība:
	Iesniedzamais dokuments:

	15.1.1. Pretendents var būt jebkura fiziskā vai juridiskā persona, kā arī šādu personu apvienība jebkurā to kombinācijā, kas attiecīgi piedāvā sniegt pakalpojumus un veikt remontdarbus atbilstoši iepirkuma priekšmetam, un ir iesniegusi piedāvājumu atbilstoši šī nolikuma prasībām.
Pretendents var balstīties uz citu personu spējām, lai apliecinātu, ka tā kvalifikācija atbilst nolikumā noteiktajām prasībām, kā arī piesaistīt apakšuzņēmējus, uzdodot tiem veikt noteiktas līguma daļas.
NB! Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.
	a) Pretendenta pieteikums dalībai atklātā konkursā (nolikuma 1.pielikums).
b) Informācija par piegādātāju apvienības dalībniekiem, ja pretendents ir piegādātāju apvienība (nolikuma 2.pielikums), informācija par apakšuzņēmējiem un personām, uz kuru iespējām balstās, ja pretendents tādus piesaista (nolikuma 3.pielikums).
c) Ja pretendents ir piegādātāju apvienība, papildus jāiesniedz piegādātāju apvienības dalībnieku, kas plāno piedalīties iepirkuma līguma izpildē, ja pretendentam tiks piešķirtas līguma slēgšanas tiesības, apliecinājumi par piekrišanu piedalīties iepirkuma procedūrā.
d) Piedāvājumu vērtēšanas gaitā pasūtītājs ir tiesīgs pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi (saskaņā ar nolikuma 7. pielikumu), ja tas nav sākotnēji ietverts piedāvājumā.

	15.1.2. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un ir tiesīgs sniegt pasūtītājam nepieciešamos pakalpojumus.
Šī prasība attiecas arī uz norādītajiem apakšuzņēmējiem un personām, uz kuru iespējām pretendents balstās.
	a) Pasūtītājs patstāvīgi pārbaudīs konkrētās prasības izpildi attiecībā uz Latvijas Republikas Uzņēmumu reģistrā reģistrēto pretendentu, tā apakšuzņēmējiem un personām, uz kuru iespējām pretendents balstās, iegūstot informāciju publiskajās datubāzēs www.ur.gov.lv vai Valsts ieņēmumu dienesta Nodokļu maksātāju reģistrā www.vid.gov.lv (ja pretendents ir fiziska persona). Atsevišķi dokumenti papīra formātā Latvijas Republikas Uzņēmumu reģistrā vai Valsts ieņēmumu dienesta Nodokļu maksātāju reģistrā reģistrētiem pretendentiem nav jāsniedz.
b) Ārvalstī reģistrētam pretendentam, tā apakšuzņēmējiem un personām, uz kuru iespējām pretendents balstās, kas nav reģistrēts Latvijas Republikas Uzņēmumu reģistrā vai Valsts ieņēmumu dienesta Nodokļu maksātāju reģistrā, reģistrācijas fakts ir jāapliecina atbilstoši attiecīgās valsts nosacījumiem (piemēram, pievienojot attiecīgajā ārvalstī reģistrācijas/ licencēšanas/ sertificēšanas faktu apliecinoši dokumenti, ja attiecīgās valsts normatīvie akti tādu pieprasa, vai norādot publiski pieejamu reģistru, kur pasūtītājs varētu pārliecināties par reģistrācijas faktu).

	15.1.3. Pretendents – apdrošināšanas komersants vai ārvalsts apdrošinātāja filiāle ir saņēmusi apdrošināšanas licenci saskaņā ar Apdrošināšanas un pārapdrošināšanas likumu un var uzsākt apdrošināšanas vai pārapdrošināšanas izplatīšanu.
Pretendentam ir Latvijas Bankas izsniegta licence vai līdzvērtīgs uzraugošās institūcijas izsniegts dokuments, valstī, kurā tas reģistrēts, kas apliecina tiesības sniegt nolikuma 4.pielikumā “Tehniskā specifikācija iepirkuma priekšmeta 1.daļai” un 5.pielikumā “Tehniskā specifikācija iepirkuma priekšmeta 2.daļai” noteiktos veselības un transportlīdzekļu apdrošināšanas pakalpojumus Latvijas Republikas teritorijā.
	a) Ja Pretendents reģistrēts Latvijas Republikā, Pasūtītājs Pretendenta atbilstību nolikuma 15.1.3. apakšpunktā prasībām pārbaudīs Latvijas bankas interneta vietnē https://uzraudziba.bank.lv/tirgus-dalibnieki/apdrosinasanas-sabiedribas/
b) Ārvalstī reģistrēts  Pretendents, lai apliecinātu tā atbilstību 15.1.3.punkta prasībām, papildus iesniedz: 
· komercdarbību reģistrējošas iestādes ārvalstī, kur Pretendents reģistrēts, izdotas spēkā esošas reģistrācijas apliecības vai cita līdzvērtīga dokumenta kopiju vai citus līdzvērtīgus pierādījumus, ja attiecīgās valsts normatīvie akti paredz reģistrāciju;
· izziņas vai pakalpojumu sniegšanas atļaujas, ko izsniegušas kompetentās nozares institūcijas vai profesiju vai arodu reģistri citā valstī, kur pretendents reģistrēts, izņemot gadījumu, ja informācija ir pieejama publiskajā datubāzē;
· attiecīgās kompetentās institūcijas ārvalstī, kur Pretendents reģistrēts, izziņu par Pretendenta personām ar pārstāvības (paraksta) tiesībām un to pārstāvības apjomu vai citu līdzvērtīgu dokumentu, vai citus līdzvērtīgus pierādījumus.

	15.1.4. Pretendentam jānorāda personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām. 
NB! Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām.
15.1.4. Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi.
	3.1.2. 
3.1.3. a) Informācija par personām, uz kuru iespējām pretendents balstās (nolikuma 3. pielikums).
b) Personas, uz kuras iespējām pretendents balstās, rakstisks apliecinājums par piedalīšanos iepirkumā, kā arī apliecinājums par līguma izpildei nepieciešamo resursu nodošanu pretendenta rīcībā, gadījumā, ja ar pretendentu tiks noslēgts iepirkuma līgums, papildus pievienojot dokumentu, kas apliecina apliecinājumu parakstījušās personas tiesības pārstāvēt attiecīgo personu iepirkuma procedūrā, ja tā atšķiras no Latvijas Republikas Uzņēmumu reģistra Komercreģistrā norādītā. 

	15.1.5. Pretendents apliecina, ka iepirkuma līguma izpildē nebūs:
a) ietvertas Krievijas Federācijas un Baltkrievijas Republikas izcelsmes preces un pakalpojumi[footnoteRef:2]; [2:  Atbilstoši Publisko iepirkumu likuma 2.2 panta noteikumiem, https://likumi.lv/ta/id/287760#p2_2 ] 

b) iesaistītas Padomes Regulas (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, noteikumu 5.k panta 1.punktā minētās personas[footnoteRef:3]. [3:  Padomes Regula (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 
https://eur-lex.europa.eu/legal-content/LV/TXT/?uri=CELEX:32022R0576#ntr*7-L_2022111LV.01000101-E0010] 

	Pretendenta pieteikums par piedalīšanos iepirkumā, kas satur minētos apliecinājumus, un ir parakstīts (nolikuma 1.pielikums).

	15.2. Prasības attiecībā uz pretendenta saimniecisko un finansiālo stāvokli: netiek attiecināts

	15.3. Prasības attiecībā uz pretendenta tehniskajām un profesionālajām spējām: netiek attiecināts


16. Eiropas vienotais iepirkuma procedūras dokuments (ESPD):
16.1. Pasūtītājs pieņem ESPD kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
16.2. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
16.3. Pasūtītājam jebkurā iepirkuma procedūras stadijā ir tiesības prasīt, lai pretendents un kandidāts iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
16.4. Eiropas vienotā iepirkuma procedūras dokumenta piemērošanas kārtību iepirkuma procedūrās nosaka Ministru kabinets. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam.
16.5. Minētā regula ir pieejama internetā, tiešsaistē: http://eur-lex.europa.eu/legal-content/LV/TXT/PDF/?uri=CELEX:32016R0007&from=LV.
16.6. Vienotā dokumenta teksta datne ir pieejama: http://espd.eis.gov.lv/.
16.7. Piegādātājs Vienotajā dokumentā aizpilda prasīto informāciju no I. līdz VI. daļai.
16.8. Pasūtītājam jebkurā Konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Konkursa dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

V Prasības piegādātāju apvienībām

17. Piedāvājumu var iesniegt piegādātāju apvienības, ievērojot sekojošus noteikumus:
17.1. Gadījumā, ja piegādātāju apvienībai tiks piešķirtas līguma slēgšanas tiesības, tai pirms iepirkuma līguma noslēgšanas būs jāizveido personālsabiedrība vai jānoslēdz sabiedrības līgumu, vienojoties par apvienības dalībnieku atbildības sadalījumu.
17.2. Personu apvienības gadījumā papildus jāiesniedz:
17.2.1. pilnvara par personu apvienības izvirzīto pārstāvi, kas pārstāv personu apvienību iepirkumā un personu apvienības vārdā ir pilnvarota parakstīt visu iepirkuma dokumentāciju;
17.2.2. informācija par personu apvienībā ietilpstošajiem dalībniekiem: dalībnieka nosaukums, reģistrācijas numurs, adrese, kontaktpersona un tās tālruņa numurs;
17.2.3. visu personu apvienības dalībnieku parakstīta saistību raksta (protokola, vienošanās, līguma vai cita dokumenta) kopija, kurā norādīts personu apvienības dalībnieku atbildības sadalījums procentos un kas apliecina katra personu apvienības dalībnieka gatavību veikt tam izpildei nododamo līguma daļu;
17.3. Pretendentam jāiesniedz nolikuma 15.1.2.apakšpunktā norādīto dokumentu kopijas par katru piesaistīto ārvalstīs reģistrēto personu apvienības dalībnieku.
VI Prasības apakšuzņēmēju piesaistīšanai

18. Apakšuzņēmēju norādīšana piedāvājumā:
18.1. Pretendentam piedāvājumā jānorāda visi tie apakšuzņēmēji, kuru pakalpojumu vērtība ir vismaz 10 000,00 euro, un katram šādam apakšuzņēmējam izpildei nododamo iepirkuma līguma daļu. Lai izpildītu minēto prasību, pretendentam:
18.1.1. Jāiesniedz dokumenti, kas noslēgti ar pretendentu un apliecina katra apakšuzņēmēja gatavību veikt tam izpildei nodotās līguma daļas (viens dokuments no norādītajiem):
18.1.1.1. apliecināta sadarbības līguma kopija konkrētā līguma izpildē, kurā konkrēti norādīti apakšuzņēmēja pienākumi un veicamie darbi, kā arī to apjoms un vērtība;
18.1.1.2. apakšuzņēmēja pārstāvja piekrišanas raksts (apliecinājums), kurā konkrēti uzskaitīti apakšuzņēmēja veicamie darbi, kā arī to apjoms un vērtība.
18.1.2. Jānorāda informācija par apakšuzņēmēju uzņemto saistību apjomu (nolikuma 3.pielikums). 
18.2. Apakšuzņēmēja pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
18.3. Jānorāda arī apakšuzņēmēja apakšuzņēmējs, kura pakalpojumu vērtība ir vismaz 10 000,00 euro.

VII Piedāvājuma izvērtēšanas kritēriji un piedāvājumu vērtēšanas kārtība

19. [bookmark: _Hlk114227149][bookmark: _Hlk63928242]Piedāvājuma izvērtēšanas kritērijs:
19.1. Pasūtītājs piešķirs līguma slēgšanas tiesības saimnieciski visizdevīgākajam piedāvājumam katrā iepirkuma priekšmeta daļā, kurš tiks noteikts, ņemot vērā tikai cenu (piedāvājums ar viszemāko cenu). 
19.2. Gadījumā, ja pretendentu, kuriem būtu piešķiramas līguma slēgšanas tiesības, piedāvājuma kopējās cenas (piedāvātās līgumcenas) būs vienādas, līguma slēgšanas tiesības tiks piešķirtas atklātas izlozes kārtībā. Par izlozes norises vietu un laiku tiek informēti visi pretendenti vismaz 3 (trīs) darba dienas iepriekš.

20. Piedāvājumu vērtēšanas kārtība:
20.1. Noformējuma pārbaude. Iepirkumu komisija pārbauda piedāvājuma noformējuma atbilstību iepirkuma nolikuma  9.punktā noteiktajām prasībām. Noformējuma trūkumu gadījumā komisija izvērtē to būtiskumu un lemj par piedāvājuma tālāku izskatīšanu.
20.2. Tehniskās specifikācijas/ Tehniskā piedāvājuma vērtēšana.
20.3. Finanšu piedāvājuma vērtēšana.
20.4. Kvalifikācijas atbilstības pārbaude.

21. Tehniskā specifikācija/ tehniskais piedāvājums:
21.1. Tehnisko piedāvājumu veido:
21.1.1. Pretendenta parakstīta (elektroniski parakstīta (e-paraksts vai Elektronisko iepirkumu sistēmas paraksts) vai pašrocīgi parakstīta un ieskenēta) tehniskā specifikācija (nolikuma 4. un/ vai 5.pielikums, atbilstoši iepirkuma priekšmeta daļai, uz kuru iesniedz piedāvājumu). 
21.1.2. (Attiecas uz iepirkuma priekšmeta 2.daļu) Tehniskajam piedāvājumam pretendents pievieno:
21.1.2.1. atbilstošus spēkā esošus nelaimes gadījumu apdrošināšanas noteikumus;
21.1.2.2. visas atlīdzību tabulas, pēc kurām tiks aprēķināts apdrošināšanas atlīdzības izmaksas apmērs, iestājoties apdrošināšanas segumā iekļautajiem veselības traucējumu, t.sk. invaliditātes, sakropļojuma, kaulu lūzumu, citu traumu, apdegumu un apsaldējuma, riskiem;
21.1.2.3. informāciju par apdrošināšanas atlīdzības saņemšanas kārtību un noteikumiem, iestājoties apdrošināšanas gadījumam (t.sk. arī informāciju par atlīdzības saņemšanas dokumentu iesniegšanas termiņiem apdrošinātājam).
21.2. Parakstot tehnisko specifikāciju, pretendents apliecina, ka tam ir skaidras tehniskās specifikācijas prasības un tas apņemas veikt paredzēto iepirkuma priekšmeta apjomu katrā iepirkuma priekšmeta daļā.

22. Tehniskās specifikācijas/ Tehniskā piedāvājuma vērtēšana:
22.1. Pasūtītājs veiks pretendentu tehnisko piedāvājumu vērtēšanu.
22.2. Pretendenta piedāvājums tiek noraidīts, ja:
22.2.1. tehniskais piedāvājums nav iesniegts;
22.2.2. tehniskais piedāvājums nav iesniegts par visu apjomu, izlaistas jebkādas pozīcijas;
22.2.3. ir papildinātas tehniskajā specifikācijā norādītās pozīcijas;
22.2.4. ir izmainīts tehniskajā specifikācijā norādītais apraksts vismaz vienā pozīcijā;
22.2.5. tehnisko piedāvājumu vērtēšanas laikā pretendents groza sākotnējo tehnisko piedāvājumu;
22.2.6. tehniskajā piedāvājumā pretendenta norādītā informācija ir pretrunā ar pasūtītāja tehniskās specifikācijas prasībām un informāciju nav iespējams pieprasīt no pretendenta piedāvājumu vērtēšanas laikā, nodrošinot vienlīdzīgu attieksmi pret visiem pretendentiem.
22.2.7. tehniskajā piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no pretendenta piedāvājumu vērtēšanas laikā, nodrošinot vienlīdzīgu attieksmi pret visiem pretendentiem.

23. Finanšu piedāvājums:
23.1. [bookmark: _Hlk66700862][bookmark: _Hlk30067284]Finanšu piedāvājumu jāiesniedz saskaņā ar finanšu piedāvājuma veidlapu (nolikuma 6.pielikums).
23.2. Piedāvājuma cenu finanšu piedāvājumā jāizsaka euro bez pievienotās vērtības nodokļa (PVN).
23.3. [bookmark: _Hlk33448568]Piedāvājuma cenā jāietver visi izdevumi un paredzamās izmaksas, kas saistīti ar iepirkuma līguma izpildi, kā arī maksājumi, nodevas un nodokļi, izņemot PVN.

24. Finanšu piedāvājuma vērtēšana:
24.1. Pasūtītājs veiks pretendenta finanšu piedāvājumu vērtēšanu nolūkā noskaidrot pretendentu, kuram būtu piešķiramas līguma slēgšanas tiesības katrā iepirkuma priekšmeta daļā.
24.2. Pretendenta piedāvājums tiek noraidīts, ja:
24.2.1. finanšu piedāvājums (vai tā daļa) nav iesniegts;
24.2.2. finanšu piedāvājumā nav norādītas vismaz vienas pozīcijas izmaksas;
24.2.3. finanšu piedāvājums nav iesniegts par visu apjomu;
24.2.4. finanšu piedāvājumā ir piedāvātas papildu pozīcijas, kas netika norādītas finanšu piedāvājuma formā;
24.2.5. finanšu piedāvājumu vērtēšanas laikā pretendents groza sākotnējo piedāvājumu;
24.2.6. finanšu piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no pretendenta piedāvājumu vērtēšanas laikā, nodrošinot vienlīdzīgu attieksmi pret visiem pretendentiem.
24.3. Finanšu piedāvājumā pieļautās aritmētiskās kļūdas labos pasūtītājs, par to paziņojot pretendentam. Vērtējot finanšu piedāvājumu, pasūtītājs ņems vērā veiktos labojumus.
24.4. Ja pasūtītājam piedāvājums šķitīs nepamatoti lēts, tas rīkosies Publisko iepirkumu likuma 53.pantā noteiktajā kārtībā.

25. Pretendentu kvalifikācijas atbilstības pārbaude:
25.1. Pasūtītājs veiks kvalifikācijas atbilstības pārbaudi, vērtējot piedāvājumā ietverto vai pretendenta iesniegto informāciju un/vai pārbaudot informāciju publiski pieejamos reģistros, tam pretendentam, kuram pirmsšķietami būtu piešķiramas iepirkuma līguma slēgšanas tiesības katrā iepirkuma priekšmeta daļā.
25.2. Pretendenta piedāvājums tiek noraidīts, ja:
25.2.1. pretendents neatbilst vismaz vienai no nolikumā noteiktajām kvalifikācijas prasībām;
25.2.2. kvalifikācijas atbilstības pārbaudes laikā pretendents groza sākotnējo piedāvājumu;
25.2.3. pretendenta piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no pretendenta piedāvājumu vērtēšanas laikā, nodrošinot vienlīdzīgu attieksmi pret visiem pretendentiem.
25.3. Ja pretendenta piedāvājums tiek noraidīts pretendentu kvalifikācijas atbilstības pārbaudē, pasūtītājs pārbaudi veic attiecībā uz nākamo pretendentu, kuram iepirkuma procedūrā pirmsšķietami būtu piešķiramas iepirkuma līguma slēgšanas tiesības.
25.4. Gadījumā, ja pretendenta piedāvātā līgumcena pārsniegs maksimālās plānotās līgumcenas apmēru, pasūtītājs būs tiesīgs noraidīt piedāvājumu un pārtraukt iepirkumu.

VIII Pretendentu izslēgšanas gadījumi, to pārbaudes kārtība un uzticamības nodrošināšanai iesniegto pierādījumu vērtēšana

26. Pretendentu izslēgšanas gadījumi un to pārbaudes kārtība:
26.1. Pasūtītājs norāda, ka Publisko iepirkuma likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punkta un Starptautisko un Latvijas Republikas nacionālo sankciju likuma 11.1 panta pirmajā daļā ir noteikti pretendentu izslēgšanas gadījumi. 
26.2. Saskaņā ar Publisko iepirkuma likuma 42.panta desmito daļu un Starptautisko un Latvijas Republikas nacionālo sankciju likuma 11.1 panta pirmo daļu, pasūtītājs pārbaudi par noteiktajiem pretendentu izslēgšanas gadījumiem atklātā konkursā veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajiem piedāvājuma izvērtēšanas kritērijiem, būtu piešķiramas līguma slēgšanas tiesības.
26.3. Pasūtītājs norāda, ka:
26.3.1. attiecībā uz Publisko iepirkuma likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktiem izslēgšanas gadījumiem informācija tiks pārbaudīta Publisko iepirkuma likuma 42.pantā noteiktajā kārtībā;
26.3.2. attiecībā uz Starptautisko un Latvijas Republikas nacionālo sankciju likuma 11.1 panta pirmajā daļā noteiktiem izslēgšanas gadījumiem informācija tiks pārbaudīta Ārlietu ministrijas mājaslapā pieejamās datubāzēs.
26.4. Saskaņā ar PIL pārejas noteikumu 28.punkta 2) daļu, Pasūtītājs PIL 42.panta otrās daļas 1., 2. un 3.punktā minētos izslēgšanas iemeslus neattiecinās uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, un šā likuma 42.panta otrās daļas 1., 2. un 11.punktā minētos izslēgšanas iemeslus neattiecinās uz kandidāta vai pretendenta patieso labuma guvēju.

27. Uzticamības nodrošināšanai iesniegto pierādījumu vērtēšana:
27.1. Ja pasūtītājs konstatē, ka pretendents būtu izslēdzams no dalība iepirkuma procedūrā, pamatojoties uz Publisko iepirkumu likuma 42.panta otrās daļas 1., 4., 5., 6., 7., 10., 11., 12., 13. un 14.punktā minētajiem izslēgšanas iemesliem, tai skaitā saistītā ar minētā likuma 42.panta trešās daļas 1., 4., 5.punktā minēto personu, un nav piemērojami minētā līkuma 42.panta ceturtās daļas 2., 3., 4., 5. un 6.punktā noteiktie izņēmumi, pasūtītājs dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar Publisko iepirkumu likuma 43.panta noteikumiem.
27.2. Lai apliecinātu uzticamību, pretendents iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
27.3. Pasūtītājs izvērtē pretendenta vai personālsabiedrības biedra (ja pretendents ir personālsabiedrība) skaidrojumā sniegto informāciju, veiktos pasākumus un to pierādījumus, ņemot vērā pārkāpuma smagumu un konkrētos apstākļus. Pasūtītājs var pieprasīt no attiecīgā pārkāpuma jomā kompetentajām institūcijām atzinumus par to, vai pretendenta veiktie pasākumi ir pietiekami uzticamības atjaunošanai un tādu pašu un līdzīgu gadījumu novēršanai nākotnē. Atzinumu nepieprasa, ja pasūtītājam ir pieejams attiecīgā pārkāpuma jomā kompetentās institūcijas atzinums par konkrētā pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē vai arī ja pretendents ir iesniedzis šādu atzinumu.
27.4. Ja pasūtītājs skaidrojumā sniegto informāciju un veiktos pasākumus uzskata par pietiekamiem uzticamības atjaunošanai un tādu pašu un līdzīgu gadījumu novēršanai nākotnē, tas pieņem lēmumu, ka attiecīgais pretendents ir nodrošinājis uzticamību un nav izslēdzams no dalības iepirkuma procedūrā saskaņā ar Publisko iepirkumu likuma 42.panta ceturtās daļas 1.punktu.
27.5. Ja pretendents būtu izslēdzams no dalības iepirkuma procedūrā tādēļ, ka Publisko iepirkumu likuma 42.panta otrajā daļā minētie izslēgšanas iemesli attiecas uz minētā likuma 42.panta trešās daļas 2. un 3.punktā minēto personu, uzticamība nodrošināma, pretendentam nomainot minētā likuma 42.panta trešās daļas 2. un 3.punktā minēto personu pret tādu personu, kura atbilst paziņojumā par līgumu vai iepirkuma procedūras dokumentos noteiktajām prasībām un uz kuru nav attiecināmi minētā likuma 42.panta otrajā daļā noteiktie izslēgšanas iemesli.
27.6. Ja pretendents 10 darbdienu laikā pēc pieprasījuma nosūtīšanas dienas neiesniedz Publisko iepirkumu likuma 43.panta otrajā daļā minētos dokumentus vai pasūtītājs neuzskata iesniegto skaidrojumu un pierādījumus par pietiekamiem uzticamības atjaunošanai un tādu pašu un līdzīgu gadījumu novēršanai nākotnē, vai arī pretendents neveic minētā likuma 42.panta trešās daļas 2. un 3.punktā minēto personu nomaiņu saskaņā ar 43.panta piekto daļu, pasūtītājs pieņem lēmumu izslēgt pretendentu no turpmākās dalības iepirkuma procedūrā.
27.7. Publisko iepirkumu likuma 43.pantā paredzētā iespēja nodrošināt uzticamības atjaunošanu atbilstoši šā panta otrajai un trešajai daļai nav attiecināma uz personu, par kuru tās reģistrācijas vai pastāvīgās dzīvesvietas valstī ir stājies spēkā galīgs un nepārsūdzams spriedums, ar kuru persona izslēgta no dalības iepirkuma procedūrās, un nav pagājis attiecīgajā spriedumā noteiktais termiņš, līdz kuram persona izslēdzama no dalības iepirkuma procedūrās.

IX Cita informācija
28. Pielikumu saraksts:
28.1. Nolikumam ir pievienoti 9 (deviņi) pielikumi, kas ir tā neatņemamas sastāvdaļas:
28.1.1. Pretendenta pieteikums par piedalīšanos iepirkumā veidlapa;
28.1.2. Informācijas veidlapa par piegādātāju apvienības dalībniekiem;
28.1.3. Informācijas veidlapa par apakšuzņēmējiem un personām, uz kuru spējām pretendents balstās;
28.1.4. Tehniskā specifikācija iepirkuma priekšmeta 1.daļai;
28.1.5. Tehniskā specifikācija iepirkuma priekšmeta 2.daļai;
28.1.6. Finanšu piedāvājuma forma;
28.1.7. Apliecinājums par neatkarīgi izstrādātu piedāvājumu;
28.1.8. [bookmark: _Hlk138255172]Iepirkuma līguma projekts.

Komisija informē, ka visi nolikuma pielikumi ir pieejami Rēzeknes valstspilsētas pašvaldības pircēja profilā EIS e-konkursu apakšsistēmā, tiešsaistē www.eis.gov.lv/EKEIS/Supplier/Organizer/19098 pie atbilstošas iepirkuma procedūras, sadaļā "Dokumenti (aktuālie)" (kā atsevišķās datnes).
